# Projekts

LATVIJAS REPUBLIKAS MINISTRU KABINETS

2016.gada Rīkojums Nr.

Rīgā (prot. Nr. .§)

## Par valsts nekustamo īpašumu nodošanu bezatlīdzības lietošanā

1. Saskaņā ar Publiskas personas finanšu līdzekļu un mantas izšķērdēšanas novēršanas likuma 5.panta otrās daļas 5.punktu un ceturto daļu, Finanšu ministrijai (valsts akciju sabiedrībai „Valsts nekustamie īpašumi”) nodot:

1.1. valsts sabiedrībai ar ierobežotu atbildību „Valmieras drāmas teātris”, reģistrācijas Nr.44103038376, juridiskā adrese – Lāčplēša iela 4, Valmiera, (turpmāk – saņēmējs) bezatlīdzības lietošanā valsts nekustamo īpašumu (nekustamā īpašuma kadastra Nr.9601 001 2110) – zemes vienību 9517 m² platībā (zemes vienības kadastra apzīmējums 9601 001 2110), teātri (būves kadastra apzīmējums 9601 001 2110 001) un transformatora apakšstaciju ar piebūvi (būves kadastra apzīmējums 9601 001 2110 003) – Lāčplēša ielā 4, Valmierā, kopā ar būvi - bruģētu laukumu L-1 (būves kadastra apzīmējums 9601 001 2110 005), būvi - bruģētu laukumu ar kāpnēm L-2 (būves kadastra apzīmējums 9601 001 2110 006), būvi - atbalsta sienu AS-1 (būves kadastra apzīmējums 9601 001 2110 007), būvi - atbalsta sienu AS-2 (būves kadastra apzīmējums 9601 001 2110 008). Visa nekustamā īpašuma kadastrālā vērtība uz 2016.gada 1.janvāri ir EUR 1 115 774, bilances vērtība uz 2016.gada 31.janvāri ir EUR 3 419 264,42.

1.2. valsts sabiedrībai ar ierobežotu atbildību „Dailes teātris”, reģistrācijas Nr.40003783138, juridiskā adrese – Brīvības iela 75, Rīga, (turpmāk – saņēmējs) bezatlīdzības lietošanā valsts nekustamo īpašumu (nekustamā īpašuma kadastra Nr.0100 023 0108) – zemes vienību 14 635 m² platībā (zemes vienības kadastra apzīmējums 0100 023 0108) un teātri (būves kadastra apzīmējums 0100 023 0108 001) – Brīvības ielā 75, Rīgā, kopā ar būvi - asfaltētu laukumu (būves kadastra apzīmējums 0100 023 0108 003), būvi - laukumu ar cieto segumu (būves kadastra apzīmējums 0100 023 0108 004).Visa nekustamā īpašuma kadastrālā vērtība uz 2016.gada 1.janvāri ir EUR 5 443 511, bilances vērtība uz 2016.gada 31.janvāri ir EUR 9 201 894,03.

1.3. valsts sabiedrībai ar ierobežotu atbildību „Latvijas Leļļu teātris”, reģistrācijas Nr.40003782984, juridiskā adrese – Krišjāņa Barona iela 16/18, Rīga, (turpmāk – saņēmējs) bezatlīdzības lietošanā valsts nekustamo īpašumu (nekustamā īpašuma kadastra Nr.0100 030 2017) – zemes vienību 2347 m² platībā (zemes vienības kadastra apzīmējums 0100 030 2017), teātri (būves kadastra apzīmējums 0100 030 0076 001), garāžu (būves kadastra apzīmējums 0100 030 0076 002) un darbnīcu (būves kadastra apzīmējums 0100 030 0076 004) – Krišjāņa Barona ielā 16/18, Rīgā, kopā ar būvi - laukumu ar cieto segumu (būves kadastra apzīmējums 0100 030 2017 001). Visa nekustamā īpašuma kadastrālā vērtība uz 2016.gada 1.janvāri ir EUR 101 8546, bilances vērtība uz 2016.gada 31.janvāri ir EUR 659 152,67.

1.4. valsts sabiedrībai ar ierobežotu atbildību „Latvijas Nacionālais simfoniskais orķestris”, reģistrācijas Nr.40003373615, juridiskā adrese – Amatu iela 6, Rīga, (turpmāk - saņēmējs) bezatlīdzības lietošanā valsts nekustamo īpašumu (nekustamā īpašuma kadastra Nr.0100 006 0038) – zemes vienību 1456 m² platībā (zemes vienības kadastra apzīmējums 0100 006 0038) un koncertzāli (būves kadastra apzīmējums 0100 006 0038 001) – Amatu ielā 6, Rīgā, , kopā ar būvi - bruģētu laukumu (būves kadastra apzīmējums 0100 006 0038 002). Visa nekustamā īpašuma kadastrālā vērtība uz 2016.gada 1.janvāri ir EUR 1 604 107, bilances vērtība uz 2016.gada 31.janvāri ir EUR 764 323,62.

2. Šā rīkojuma 1.1., 1.2. un 1.3.apakšpunktā minētie nekustamie īpašumi tiek nodoti bezatlīdzības lietošanā, lai saņēmēji, izpildot tiem deleģētos valsts pārvaldes uzdevumus kultūras jomā, radītu un darītu pieejamas plašai Latvijas sabiedrībai daudzveidīgas un kvalitatīvas profesionālās teātra mākslas izrādes, iestudētu latviešu mūsdienu dramaturģijas un literatūras darbus, ar teātra mākslas starpniecību veicinātu nacionālās identitātes un latviešu valodas kultūras nostiprināšanu, veicinātu jaunradi, radošus eksperimentus un starpnozaru sadarbību, īstenotu izglītojošas un sociālas programmas sabiedrības izglītošanai un integrācijas procesu veicināšanai, ar teātra mākslas starpniecību sekmētu bērnu un jauniešu personības veidošanos, popularizētu Latvijas teātra mākslas sasniegumus ārvalstīs un apgūtu starptautisko pieredzi teātra mākslas jomā, kā arī veiktu, uzkrātu un analizētu kultūras informāciju teātra mākslā un nodrošinātu tās pieejamību sabiedrībai.

3. Šā rīkojuma 1.4.apakšpunktā minētais nekustamais īpašums tiek nodots bezatlīdzības lietošanā, lai saņēmējs, izpildot tam deleģētos valsts pārvaldes uzdevumus kultūras jomā, radītu un darītu pieejamus plašai Latvijas sabiedrībai kvalitatīvus profesionālās simfoniskās mūzikas koncertus, veicinot to daudzveidību un izcilību, iestudētu latviešu komponistu darbus, veicinātu jaunradi latviešu simfoniskās mūzikas jomā, izmantotu profesionālās mūzikas mākslas iespējas nacionālās identitātes un kultūras stiprināšanai, veicinātu jaunradi, radošus eksperimentus un starpnozaru sadarbību, īstenotu izglītojošas un sociālas programmas sabiedrības izglītošanai un integrācijas procesu veicināšanai, ar mūzikas mākslas starpniecību sekmētu bērnu un jauniešu personības veidošanos, popularizētu Latvijas simfoniskās mūzikas mākslas sasniegumus ārvalstīs un apgūtu starptautisko pieredzi teātra mākslas jomā, kā arī veiktu, uzkrātu un analizētu kultūras informāciju mūzikas mākslā un nodrošinātu tās pieejamību sabiedrībai.

4. Finanšu ministrijai (valsts akciju sabiedrībai „Valsts nekustamie īpašumi”) noslēgt līgumus par šā rīkojuma 1.punktā minēto nekustamo īpašumu lietošanu.

5. Finanšu ministrijai (valsts akciju sabiedrībai „Valsts nekustamie īpašumi”) šā rīkojuma 4.punktā minētajos līgumos iekļaut šādus nosacījumus:

5.1. šā rīkojuma 1.punktā minētie nekustamie īpašumi vai to daļa, kuru saņēmējs izmanto tam deleģēto valsts pārvaldes uzdevumu kultūras jomā veikšanai, tiek nodota bezatlīdzības lietošanā uz laiku, kamēr saņēmējs pilda attiecīgi šā rīkojuma 2. vai 3.punktā minētos tam deleģētos valsts pārvaldes uzdevumus kultūras jomā, bet ne ilgāk kā līdz 2017. gada 30.aprīlim vai brīdim, kad tiek rasts nepieciešamā finansējuma nomas maksas segšanai finansēšanas avots, ja attiecīgs nosacījums iestājas pirms 2017.gada 30.aprīļa;

5.2. ja līguma darbības laikā kāda daļa no šā rīkojuma 1.punktā minētā nekustamā īpašuma netiek izmantota deleģēto valsts pārvaldes uzdevumu kultūras jomā veikšanai, saņēmējs to var nodot atlīdzības lietošanā trešajām personām, slēdzot par to nomas līgumus. Telpu nodošana lietošanā trešajām personām tiek veikta atbilstoši Ministru kabineta 2010.gada 8.jūnija noteikumu Nr. 515 „Noteikumi par valsts un pašvaldību mantas iznomāšanas kārtību, nomas maksas noteikšanas metodiku un nomas līguma tipveida nosacījumiem” prasībām un noslēgto līgumu ietvaros saņemtā nomas maksas daļa, kas pārsniedz 5.3.apakšpunktā minēto nomas maksu, saņēmējam jānovirza attiecīgā nekustamā īpašuma apsaimniekošanai un uzturēšanai;

5.3. saņēmējs maksā Finanšu ministrijai (valsts akciju sabiedrībai „Valsts nekustamie īpašumi”) nomas maksu par šā rīkojuma 1.punktā minētā nekustama īpašuma daļas lietošanu, kuru saņēmējs neizmanto deleģēto valsts pārvaldes uzdevumu kultūras jomā veikšanai;

5.4. saņēmējs par saviem līdzekļiem nodrošina šā rīkojuma 1.punktā minētā nekustamā īpašuma apsaimniekošanu un uzturēšanu, kā arī līgumā noteiktajā apmērā un termiņā kompensē Finanšu ministrijai (valsts akciju sabiedrībai „Valsts nekustamie īpašumi”) nekustamā īpašuma nodokli un apdrošināšanas izmaksas;

5.5. saņēmējs grāmatvedībā nodala nesaimniecisko darbību (valsts deleģētos pienākumus) no saimnieciskās darbības.

6. Finanšu ministrijai (valsts akciju sabiedrībai „Valsts nekustamie īpašumi”) šā rīkojuma 4.punktā minētajos līgumos paredzēt vismaz Finanšu ministrijas (valsts akciju sabiedrības „Valsts nekustamie īpašumi”) tiesības vienpusēji atkāpties no līguma, par to rakstiski informējot saņēmēju vismaz 30 dienas iepriekš, ja saņēmējs šā rīkojuma 1.punktā minēto nekustamo īpašumu neizmanto atbilstoši nodošanas mērķim un vairāk kā mēnesi netiek pildīti rīkojumā minētie pienākumi.

7. Kultūras ministrijai informēt Finanšu ministriju (valsts akciju sabiedrību „Valsts nekustamie īpašumi”) par rīkojuma 5.1.apakšpunktā minēto nosacījumu bezatlīdzības lietošanas tiesības izbeigšanai iestāšanos vai plānoto iestāšanos.

Ministru prezidents M. Kučinskis

Finanšu ministre D. Reizniece-Ozola

04.07.2016. 11:09

1098

M.Reders 67024635

Mareks.Reders@vni.lv